CELEX: 22021D0497
Language: mt
Date: 2018-10-26 00:00:00
Title: Deċiżjoni tal-Kumitat Konġunt taż-ŻEE Nru 214/2018 tas-26 ta’ Ottubru 2018 li temenda l-Anness IX (Servizzi finanzjarji) tal-Ftehim dwar iż-ŻEE [2021/497]

25.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 105/9
               
            
         DEĊIŻJONI TAL-KUMITAT KONĠUNT TAŻ-ŻEE Nru 214/2018
         tas-26 ta’ Ottubru 2018
         li temenda l-Anness IX (Servizzi finanzjarji) tal-Ftehim dwar iż-ŻEE [2021/497]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva (UE) 2016/97 tal-Parlament Ewropew u tal-Kunsill tal-20 ta’ Jannar 2016 dwar id-distribuzzjoni tal-assigurazzjoni (riformulazzjoni) (1) għandha tiġi inkorporata fil-Ftehim dwar iż-ŻEE.
                  
               
                     (2)
                  
                  
                     Id-Direttiva (UE) 2018/411 tal-Parlament Ewropew u tal-Kunsill tal-14 ta’ Marzu 2018 li temenda d-Direttiva (UE) 2016/97 rigward id-data tal-applikazzjoni tal-miżuri ta’ traspożizzjoni tal-Istati Membri (2) għandha tiġi inkorporata fil-Ftehim dwar iż-ŻEE,
                  
               
                     (3)
                  
                  
                     Id-Direttiva (UE) 2016/97 tħassar id-Direttiva 2002/92/KE tal-Parlament Ewropew u tal-Kunsill (3), li hija inkorporata fil-Ftehim dwar iż-ŻEE u li konsegwentement għandha titħassar skont il-Ftehim dwar iż-ŻEE.
                  
               
                     (4)
                  
                  
                     Jenħtieġ għalhekk, li l-Anness IX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness IX tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Il-punt 13b (id-Direttiva 2002/92/KE tal-Parlament Ewropew u tal-Kunsill jitħassar.
                     
                  
                        2.
                     
                     
                        Dan li ġej jiddaħħal wara l-punt 13d (id-Deċiżjoni tal-Kummissjoni 2004/9/KE):
                        
                                    “13e.
                                 
                                 
                                    
                                       32016 L 0097: Id-Direttiva (UE) 2016/97 tal-Parlament Ewropew u tal-Kunsill tal-20 ta’ Jannar 2016 dwar id-distribuzzjoni tal-assigurazzjoni (riformulazzjoni) (ĠU L 26, 2.2.2016, p. 19), kif emendata minn:
                                 
                              
                                    —
                                 
                                 
                                    
                                       32018 L 0411: Id-Direttiva (UE) 2018/411 tal-Parlament Ewropew u tal-Kunsill tal-14 ta’ Marzu 2018 (ĠU L 76, 19.3.2018, p. 28).
                                 
                              Għall-finijiet ta’ dan il-Ftehim, id-dispożizzjonijiet tad-Direttiva għandhom jinqraw bl-adattamenti li ġejjin:
                        
                                    (a)
                                 
                                 
                                    Minkejja d-dispożizzjonijiet tal-Protokoll 1 ta’ dan il-Ftehim, u sakemm mhux previst mod ieħor f’dan il-Ftehim, it-termini ‘Stat Membru/i’ u ‘awtoritajiet kompetenti’ għandhom jinftiehmu li qed jinkludu, apparti t-tifsira tagħhom fid-Direttiva, l-Istati tal-EFTA u l-awtoritajiet kompetenti tagħhom, rispettivament.
                                 
                              
                                    (b)
                                 
                                 
                                    Ir-referenzi għal atti oħrajn fid-Direttiva għandhom jitqiesu rilevanti sal-punt u b’mod li dawn l-atti jiġu inkorporati fil-Ftehim.
                                 
                              
                                    (c)
                                 
                                 
                                    Fir-raba’ subparagrafu tal-Artikolu 5(1), fit-tieni subparagrafu tal-Artikolu 8(3) u fl-Artikolu 9(2), il-kliem “jew, skont il-każ, l-Awtorità ta’ Sorveljanza tal-EFTA” għandu jiddaħħal wara l-kelma ‘EIOPA’.
                                 
                              
                                    (d)
                                 
                                 
                                    Fl-Artikoli 5(3) u 8(5), il-kliem ‘l-Awtorità ta’ Sorveljanza tal-EFTA’ għandu jiddaħħal wara l-kelma ‘EIOPA’. ”
                                 
                              
                  
         
            Artikolu 2
            It-test tad-Direttivi (UE) 2016/97 u (UE) 2018/411 bil-lingwa Iżlandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni tidħol fis-seħħ fis-27 ta’ Ottubru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, is-26 ta’ Ottubru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 26, 2.2.2016, p. 19.
         
            (2)  ĠU L 76, 19.3.2018, p. 28.
         
            (3)  ĠU L 9, 15.1.2003, p. 3.
         
            (*1)  Hemm indikati rekwiżiti kostituzzjonali.